title: Ψήφισμα του Ευρωπαϊκού Κοινοβουλίου, της 5ης Μαΐου 2010, που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/232

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2008
   (2010/556/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2008, συνοδευόμενη από τις απαντήσεις της Ακαδημίας (1),
   έχοντας υπόψη την σύσταση του Συμβουλίου, της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (CEPOL) (3), και ιδίως το άρθρο 16,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A7-0075/2010),

               1.

               αναβάλλει την απόφασή του για τη χορήγηση απαλλαγής στον διευθυντή της Ευρωπαϊκής Αστυνομικής Ακαδημίας όσον αφορά την εκτέλεση του προϋπολογισμού της Ακαδημίας για το οικονομικό έτος 2008·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση καθώς και το ψήφισμα που αποτελεί αναπόσπαστο μέρος αυτής στον διευθυντή της Ευρωπαϊκής Αστυνομικής Ακαδημίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 124.

      (2)  ΕΕ L 248 της 16.9.2002, σ. 1.

      (3)  ΕΕ L 256 της 1.10.2005, σ. 63.

      (4)  ΕΕ L 357 της 31.12.2002, σ. 72.
    ---documentbreak---

               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/233

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2008
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2008, συνοδευόμενη από τις απαντήσεις της Ακαδημίας (1),
   έχοντας υπόψη την από 16 Φεβρουαρίου 2010 σύσταση του Συμβουλίου (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (CEPOL) (3), και ιδίως το άρθρο 16,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4), και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A7-0075/2010),

               Α.

               λαμβάνοντας υπόψη ότι η Ακαδημία ιδρύθηκε το 2001 και μετατράπηκε σε κοινοτικό οργανισμό κατά την έννοια του άρθρου 185 του δημοσιονομικού κανονισμού, από 1ης Ιανουαρίου 2006, εμπίπτοντας, συνεπώς στις διατάξεις του δημοσιονομικού κανονισμού-πλαισίου για τους κοινοτικούς οργανισμούς,

               Β.

               λαμβάνοντας υπόψη ότι το Ελεγκτικό Συνέδριο στην έκθεσή του σχετικά με τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2006 διατύπωσε επιφυλάξεις στη γνωμοδότησή του όσον αφορά τη νομιμότητα και κανονικότητα των υποκειμένων πράξεων με το σκεπτικό ότι οι διαδικασίες σύναψης συμβάσεων δεν ήταν σύμφωνες με τις διατάξεις του δημοσιονομικού κανονισμού·

               Γ.

               λαμβάνοντας υπόψη ότι το Ελεγκτικό Συνέδριο στην έκθεσή του σχετικά με τους ετήσιους λογαριασμούς της Ακαδημίας για το οικονομικό έτος 2007 διατύπωσε επιφυλάξεις στη γνωμοδότησή του όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων·

               Δ.

               λαμβάνοντας υπόψη ότι, στις 23 Απριλίου 2009, το Κοινοβούλιο χορήγησε απαλλαγή στον διευθυντή της Ευρωπαϊκής Αστυνομικής Ακαδημίας για την εκτέλεση του προϋπολογισμού της Ακαδημίας για το οικονομικό έτος 2007 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:

                           —

                           εξέφρασε τη βαθιά του ανησυχία για το γεγονός ότι το Ελεγκτικό Συνέδριο εντόπισε περιπτώσεις κατά τις οποίες πιστώσεις χρησιμοποιήθηκαν για τη χρηματοδότηση ιδιωτικών δαπανών του προσωπικού της Ακαδημίας,

                           —

                           ζήτησε από την Ακαδημία να θεσπίσει λεπτομερείς κανόνες εφαρμογής, μεταξύ άλλων για την εξασφάλιση διαφάνειας στις διαδικασίες προμηθειών της, σύμφωνα με το δημοσιονομικό κανονισμό,

                           —

                           ζήτησε από την Επιτροπή να εποπτεύει διεξοδικά την εφαρμογή του προϋπολογισμού της Ακαδημίας,

                           —

                           επισήμανε ότι η Υπηρεσία καταπολέμησης της απάτης (OLAF) έχει ξεκινήσει εσωτερική έρευνα για την Ακαδημία,

               Ε.

               λαμβάνοντας υπόψη ότι το Ελεγκτικό Συνέδριο στην έκθεσή του σχετικά με τους ετήσιους λογαριασμούς της Ακαδημίας για το οικονομικό έτος 2008 υποστήριξε τη γνωμοδότησή του χωρίς, ωστόσο, να διατυπώσει επιφυλάξεις όσον αφορά την αξιοπιστία των λογαριασμών και εξέδωσε γνωμοδότηση με επιφυλάξεις όσον αφορά τη νομιμότητα και κανονικότητα των υποκειμένων πράξεων·

               1.

               εκτιμά ότι γενικά οι απαντήσεις της Ακαδημίας στις παρατηρήσεις του Ελεγκτικού Συνεδρίου είναι και εκ νέου ανεπαρκείς και τα διορθωτικά μέτρα που προτείνει είναι υπερβολικά γενικόλογα και ασαφή και ότι, κατά συνέπεια, η αρμόδια για την απαλλαγή αρχή δεν είναι σε θέση να αξιολογήσει ευχερώς κατά πόσον η Ακαδημία έχει πράγματι τις δυνατότητες να βελτιωθεί μελλοντικά·

      Διαρθρωτικά προβλήματα της Ακαδημίας

               2.

               εκτιμά ότι το μικρό μέγεθος της Ακαδημίας θέτει εν αμφιβόλω την ικανότητά της να αντιμετωπίζει αποτελεσματικά τον πολύπλοκο χαρακτήρα του δημοσιονομικού κανονισμού, καθώς και του κανονισμού υπηρεσιακής κατάστασης της ΕΕ·

               3.

               επισημαίνει ότι το γεγονός ότι η Ακαδημία βρίσκεται στο Bramshill, σε απόσταση περίπου 70 χιλιομέτρων από το Λονδίνο, συνιστά μειονέκτημα, μεταξύ άλλων, όσον αφορά τις προσλήψεις και την έλλειψη δημόσιων μέσων μεταφοράς·

               4.

               διερωτάται με ποιο τρόπο ο νέος διευθυντής της Ακαδημίας θα μπορέσει να αντιμετωπίσει τα διαρθρωτικά αυτά προβλήματα·

               5.

               διερωτάται κατά πόσον θα έπρεπε να εξετασθεί το ενδεχόμενο προσάρτησής της στην Ευρωπόλ·

      Διαχείριση της Ακαδημίας και διαφάνεια

               6.

               εκτιμά ότι το κόστος διαχείρισης της Ακαδημίας, το διοικητικό συμβούλιο της οποίας απαρτίζεται από 27 μέλη, ενώ απασχολεί μόνο 24 άτομα προσωπικού (στοιχεία των αρχών του οικονομικού έτους 2008), είναι κάθε άλλο παρά αμελητέο·

               7.

               διαπιστώνει ότι η Ακαδημία δεν δημοσιεύει πληροφορίες σχετικά με τα διοικητικά της συμβούλια στην ιστοσελίδα της· συνιστά, ως εκ τούτου, ως μέσον αύξησης της διαφάνειας, να αναρτηθεί στην ιστοσελίδα της Ακαδημίας κατάλογος των μελών του διοικητικού συμβουλίου, με πλήρη στοιχεία για όλα τα μέλη του συμβουλίου·

      Αξιοπιστία των λογαριασμών

               8.

               εκφράζει την έντονη ανησυχία του για το γεγονός ότι οι προσαρμογές σχετικά με το χρονικό διάστημα που είχε εφαρμοστεί χειρόγραφο σύστημα λογιστικής, μεταξύ της παύσης του παλαιού συστήματος λογιστικής (23 Μαΐου 2008) και της εισαγωγής του νέου συστήματος ABAC (14 Ιουλίου 2008) δεν έγιναν εγκαίρως και ότι η ποιότητα των δημοσιονομικών πληροφοριών που αφορούν τις μεταφορές πιστώσεων από το προηγούμενο έτος, τη χρήση εσόδων για ειδικό προορισμό και τη σύνδεση με ορισμένα αριθμητικά στοιχεία του ισολογισμού για το 2007 είναι αμφίβολη·

               9.

               εκφράζει την ανησυχία του διότι, λόγω της συνύπαρξης, το 2008, δύο συστημάτων για τη διαχείριση των πάγιων στοιχείων ενεργητικού, η Ακαδημία σε ορισμένες περιπτώσεις προέβη σε διπλοεγγραφή των στοιχείων ενεργητικού της χωρίς να χρησιμοποιηθούν ούτε ετικέτες ούτε ενιαίοι αριθμοί απογραφής·

               10.

               εκφράζει τη λύπη του διότι, όπως επισημαίνει το Ελεγκτικό Συνέδριο στις παρατηρήσεις του, στα μέσα του 2009 δεν είχε αρχίσει ακόμη η διενέργεια κατασταλτικού ελέγχου εκ μέρους εξωτερικής εταιρείας (σε συνέχεια πορισμάτων του Ελεγκτικού Συνεδρίου στην ετήσια έκθεση για το οικονομικό έτος 2007, σύμφωνα με τα οποία διαπιστώθηκαν περιπτώσεις κατά τις οποίες πιστώσεις χρησιμοποιήθηκαν για τη χρηματοδότηση ιδιωτικών δαπανών)· ζητεί από την Ακαδημία να λάβει όλα τα αναγκαία μέτρα για τη διενέργεια του συγκεκριμένου ελέγχου το ταχύτερο δυνατόν, προκειμένου να μην διαπιστωθεί εκ νέου η έλλειψη αυτή στην έκθεση σχετικά με τους ετήσιους λογαριασμούς της Ακαδημίας για το οικονομικό έτος 2009·

      Αδυναμίες στις διαδικασίες προμηθειών

               11.

               διαπιστώνει παρατυπίες στη διαδικασία ανάθεσης σύμβασης σε πάροχο αξίας περίπου 2 % των επιχειρησιακών δαπανών· συγκεκριμένα διαπιστώνει ότι η εν λόγω σύμβαση με τον πάροχο βασιζόταν σε άλλον τύπο σύμβασης-πλαισίου, η οποία προορίζεται αποκλειστικά για την παροχή υπηρεσιών κατάρτισης· πέραν αυτού, διαπιστώνει ότι οι συμβατικές διατάξεις της εν λόγω σύμβασης επιτρέπουν στην Ακαδημία να παρατείνει ή να αναθεωρεί τη σύμβαση προς τα επάνω χωρίς περιορισμούς·

               12.

               τονίζει, όπως και κατά τα προηγούμενα έτη, ότι η Ακαδημία πρέπει να τηρεί αυστηρά τον Δημοσιονομικό κανονισμό και τη νομοθεσία της ΕΕ στον τομέα της σύναψης δημοσίων συμβάσεων και να βελτιώσει τη δημοσιονομική της διαχείριση·

      Μη τήρηση των ισχυόντων κανόνων όσον αφορά τις δαπάνες για τη διοργάνωση μαθημάτων

               13.

               θεωρεί ανησυχητικό το γεγονός ότι το Ελεγκτικό Συνέδριο εντόπισε μεγάλο αριθμό παραβάσεων των ισχυόντων διοικητικών και δημοσιονομικών κανόνων όσον αφορά τις δαπάνες για τη διοργάνωση μαθημάτων και σεμιναρίων, που αντιπροσωπεύουν σημαντικό μέρος (64 %) των επιχειρησιακών δαπανών της Ακαδημίας· σημειώνει ότι οι παρατυπίες αυτές αφορούν κυρίως: την έλλειψη αιτιολόγησης σχετικά με τις πραγματοποιηθείσες δαπάνες, την απουσία επιβεβαίωσης της συμμετοχής στα μαθήματα καθώς και των πρωτοτύπων των αναγκαίων τιμολογίων και δικαιολογητικών για την απόδοση των εξόδων διαμονής και τη μη αίτηση πληροφοριών από τους εμπειρογνώμονες σχετικά με τα έξοδα ταξιδίου τους· εκτιμά επιπλέον ότι οι απαντήσεις της Ακαδημίας στις παρατηρήσεις του Ελεγκτικού Συνεδρίου και στον εισηγητή ως προς το θέμα αυτό είναι πολύ αόριστες και, κατά συνέπεια, μη ικανοποιητικές για την αρμόδια για την απαλλαγή αρχή· ζητεί από την Ακαδημία να λάβει μέτρα για τη βελτίωση της κατάστασης αυτής·

      Μεταφορά πιστώσεων στο επόμενο έτος

               14.

               σημειώνει ότι το Ελεγκτικό Συνέδριο διαπίστωσε ότι περισσότερα από 2 700 000 ευρώ (ποσό που αντιστοιχεί στο 31 % του συνολικού προϋπολογισμού της Ακαδημίας) χρειάστηκε να μεταφερθούν στο επόμενο έτος· εκφράζει, κατά συνέπεια, την ανησυχία του διότι αυτή η κατάσταση είναι ασύμβατη με την αρχή της ετήσιας διάρκειας και δείχνει αδυναμίες κατά τον προγραμματισμό και την παρακολούθηση της εκτέλεσης του προϋπολογισμού της Ακαδημίας·

               15.

               ζητεί από την Ακαδημία να καθιερώσει σύστημα εγγραφής διαχωριζόμενων πιστώσεων στους μελλοντικούς προϋπολογισμούς που αφορούν τις επιχορηγήσεις, προκειμένου να αποφευχθούν τυχόν ακυρώσεις·

      Άλλες παρατυπίες

               16.

               σημειώνει ότι το Ελεγκτικό Συνέδριο διαπίστωσε την έλλειψη:

                           —

                           νομικής δέσμευσης σε τρεις περιπτώσεις, συνολικού ύψους 39 500 ευρώ,

                           —

                           δημοσιονομικής δέσμευσης που προηγείται της νομικής δέσμευσης σε εννέα περιπτώσεις, συνολικού ύψους 244 200 ευρώ,

                     ζητεί, κατά συνέπεια, από την Ακαδημία να καταβάλει ουσιαστικές προσπάθειες για τη βελτίωση της κατάστασης αυτής και να ενημερώσει στη συνέχεια την αρμόδια για την απαλλαγή αρχή·

               17.

               επισημαίνει ότι τα προσεχή έτη η απαλλαγή για την εκτέλεση του προϋπολογισμού της Ακαδημίας πρέπει να βασίζεται επιπλέον στην επίδοση της Ακαδημίας καθ’ όλη τη διάρκεια του έτους·

      Η εν εξελίξει έρευνα της OLAF

               18.

               επισημαίνει ότι το 2008 η OLAF ξεκίνησε εσωτερική έρευνα για την Ακαδημία μετά τη διαπίστωση, από το Ελεγκτικό Συνέδριο και την Υπηρεσία Εσωτερικού Λογιστικού Ελέγχου (IAS), χρήσης δημοσίων κεφαλαίων για ιδιωτικούς σκοπούς από μέλη του προσωπικού της Ακαδημίας· επισημαίνει ότι οι πληροφορίες που προσκόμισε η Ακαδημία μετά το αίτημα του Κοινοβουλίου το 2009 αφορούσαν τη χρήση κινητών τηλεφώνων, την προμήθεια επίπλωσης για τις κατοικίες του προσωπικού και τις δωρεάν μεταφορικές υπηρεσίες προς τα αεροδρόμια και τους σιδηροδρομικούς σταθμούς για τα μέλη του προσωπικού· επισημαίνει ότι, σύμφωνα με την Ακαδημία, τα εν λόγω ποσά και η πορεία της ανάκτησης έχουν ως εξής:

                           —

                           χρήση κινητών τηλεφώνων από το προσωπικό: 3 405 λίρες Αγγλίας για το διάστημα μεταξύ Απριλίου και Δεκεμβρίου 2007, που ανακτήθηκαν εξ ολοκλήρου,

                           —

                           χρήση αυτοκινήτων από το προσωπικό: 1 157 λίρες Αγγλίας για το διάστημα μεταξύ Ιουλίου και Δεκεμβρίου 2007, που ανακτήθηκαν εξ ολοκλήρου ενώ τα αυτοκίνητα πουλήθηκαν στο μεταξύ·

                           —

                           έπιπλα: 6 625 λίρες Αγγλίας για έπιπλα που αγοράστηκαν το 2007, τα οποία στο μεταξύ πουλήθηκαν·

                           —

                           δωρεάν μεταφορικές υπηρεσίες προς τα αεροδρόμια και τους σιδηροδρομικούς σταθμούς για το προσωπικό: το διαπιστωμένο κόστος για το 2007 ανέρχεται σε 9 508 λίρες Αγγλίας· έχει ξεκινήσει η διαδικασία ανάκτησης·

               19.

               ζητεί από την Ακαδημία, την OLAF και την Επιτροπή να ενημερώσουν χωρίς καθυστέρηση την αρμόδια για την απαλλαγή αρχή σχετικά με τα αποτελέσματα της έρευνας της OLAF·

      Ανθρώπινο δυναμικό

               20.

               εκφράζει την ανησυχία του διότι, έως σήμερα, χρησιμοποιείται έκτακτο προσωπικό για οικονομικές εργασίες· επισημαίνει ότι μόλις το 2009 η Ακαδημία εξέδωσε ανακοίνωση για την πλήρωση κενής θέσης με στόχο την πρόσληψη συντονιστή προδιαγραφών εσωτερικού ελέγχου και ότι οι συνεντεύξεις για τη θέση αυτή προγραμματίστηκαν για τις αρχές του 2010·

      Εσωτερικός λογιστικός έλεγχος

               21.

               σημειώνει ότι η IAS, στην έκθεση λογιστικού ελέγχου της, αναφέρει 13 συστάσεις (2 εκ των οποίων «κρίσιμες» και 9 «πολύ σημαντικές»)· επισημαίνει ότι οι συστάσεις αφορούν κυρίως τα εξής: τη συμμόρφωση προς το δημοσιονομικό κανονισμό όσον αφορά τις δημόσιες συμβάσεις· την αξιοπιστία της διαχείρισης· τα πάγια περιουσιακά στοιχεία (σύστημα απογραφής)· τη διαχείριση των αναθέσεων αρμοδιοτήτων (οι αναθέσεις αρμοδιοτήτων πρέπει να τεκμηριώνονται πλήρως και να επανεξετάζονται ανά τακτά χρονικά διαστήματα)· τη δημοσιονομική διαχείριση· τη συμμόρφωση με τους λογιστικούς κανόνες και αρχές· και τον κατάλογο ελέγχου που εξασφαλίζει συνέπεια και την τεκμηρίωση των δημοσιονομικών ελέγχων·

      Σχέδιο δράσης προς έγκριση από το διοικητικό συμβούλιο και προς εφαρμογή από το Διευθυντή της Ακαδημίας έως τις 30 Ιουνίου 2010

               22.

               αναμένει, σε πρώτη φάση, να εγκρίνει σύντομα το διοικητικό συμβούλιο σχέδιο δράσης που θα ανταποκρίνεται στους στόχους που καθορίζονται στο παράρτημα του παρόντος ψηφίσματος· ζητεί, στη συνέχεια, να καταρτίσει ο διευθυντής, σε συνεργασία με την IAS και την εποπτεύουσα γενική διεύθυνση (ΓΔ), συγκεκριμένα μέτρα και χρονοδιάγραμμα για την εφαρμογή του σχεδίου και να μεριμνήσει να εγκριθούν από το διοικητικό συμβούλιο· ζητεί, κατά συνέπεια, από την IAS και την εποπτεύουσα γενική διεύθυνση να παράσχει κάθε βοήθεια για τον προσδιορισμό δεικτών που θα επιτρέπουν να μετράται ανά τακτά χρονικά διαστήματα η υλοποίηση των μέτρων που θα λάβει η Ακαδημία· απαιτεί, εξάλλου, από την Ακαδημία να ενημερώσει έως τις 30 Ιουνίου 2010 για τα συγκεκριμένα μέτρα και τους δείκτες που θα εγκρίνει·

               23.

               καλεί το Ελεγκτικό Συνέδριο να διαβιβάσει το συντομότερο δυνατό στην αρμόδια για την απαλλαγή αρχή τη γνωμοδότησή του υπό μορφή επιστολής σχετικά με την εφαρμογή του σχεδίου δράσης της Ακαδημίας·

               24.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση περί απαλλαγής, στο ψήφισμά του, της 5ης Μαΐου 2010 (6), σχετικά με την απόδοση, τη δημοσιονομική διαχείριση και τον έλεγχο των οργανισμών.

      (1)  ΕΕ C 304 της 15.12.2009, σ. 124.

      (2)  ΕΕ L 248 της 16.9.2002, σ. 1.

      (3)  ΕΕ L 256 της 1.10.2005, σ. 63.

      (4)  ΕΕ L 357 της 31.12.2002, σ. 72.

      (5)  ΕΕ L 255 της 26.9.2009, σ. 157.

      (6)  Κείμενα που εγκρίθηκαν, P7_ΤΑ(2010) 139, βλέπε σελίδα 241 της παρούσας Επίσημης Εφημερίδας.
   ΠΑΡΑΡΤΗΜΑ

      Σχέδιο δράσης προς έγκριση από το διοικητικό συμβούλιο και προς εφαρμογή από το διευθυντή της Ακαδημίας έως τις 30 Ιουνίου 2010

      ΔΗΜΟΣΙΟΝΟΜΙΚΟΣ ΠΡΟΓΡΑΜΜΑΤΙΣΜΟΣ

   1.   Σκοπός:

   Βελτίωση εν καιρώ του προγραμματισμού και της δημοσιονομικής και επιχειρησιακής παρακολούθησης της Ακαδημίας.

      Απαιτούμενη δράση:

   Κατάρτιση, από το διευθυντή, πολυετούς σχεδίου που θα καλύπτει, για την περίοδο της εντολής, τους ακόλουθους τομείς:

               —

               προβλεπόμενη παροχή υπηρεσιών (αποτελέσματα και αντίκτυπος)·

               —

               δημοσιονομικές ανάγκες και αντίστοιχες ετήσιες δημοσιονομικές προβλέψεις·

               —

               απαιτούμενο ανθρώπινο δυναμικό για να παρασχεθούν οι προβλεπόμενες υπηρεσίες·

               —

               απαιτούμενοι υλικοί πόροι για να παρασχεθούν οι προβλεπόμενες υπηρεσίες.

      ΣΥΣΤΗΜΑΤΑ ΕΣΩΤΕΡΙΚΟΥ ΕΛΕΓΧΟΥ

   2.   Σκοπός:

   Βελτίωση της δημοσιονομικής διαχείρισης των δραστηριοτήτων της Ακαδημίας, περιλαμβανομένων των δραστηριοτήτων στο πλαίσιο των προγραμμάτων που χρηματοδοτούνται από τα έσοδα για ειδικό προορισμό (AGIS, ISEC και MEDA).

      Απαιτούμενη δράση:

   Αναθεώρηση του συστήματος δημοσιονομικής διαχείρισης (τροποποίηση των σημερινών δημοσιονομικών διαύλων) κατά τρόπο που θα εξασφαλίζει μεγαλύτερη εναρμόνιση και αποτελεσματικότητα στις διάφορες δραστηριότητες της Ακαδημίας. Η προσαρμογή αυτή πρέπει να στοχεύει επίσης στην παροχή δημοσιονομικών πληροφοριών καλύτερης ποιότητας από τους διάφορους διαχειριστές προγραμμάτων.
   3.   Σκοπός:

   Σύμφωνα με το άρθρο 43 του δημοσιονομικού κανονισμού πλαίσιο, επίσημη επικύρωση όλων των δημοσιονομικών διαδικασιών και του νέου συστήματος λογιστικής.

      Απαιτούμενη δράση:

   Ο διατάκτης και οι κύριοι διατάκτες του πρέπει να τεκμηριώνουν επίσημα τα συστήματα που έχουν θέσει σε εφαρμογή για την παροχή των δημοσιονομικών πληροφοριών που χρειάζεται ο υπόλογος: ο υπόλογος πρέπει να επικυρώνει τις περιγραφές αυτές των συστημάτων για την εξασφάλιση της ποιότητας των δημοσιονομικών πληροφοριών που του παρέχονται ενόψει της κατάρτισης των ετήσιων λογαριασμών.
   4.   Σκοπός:

   Βελτίωση του περιβάλλοντος ελέγχου των δαπανών (σημείο 14 της ειδικής ετήσιας έκθεσης του Ελεγκτικού Συνεδρίου σχετικά με το οικονομικό έτος 2008).

      Απαιτούμενη δράση:

   Επίσημη έγκριση και εφαρμογή των διαδικασιών και/ή αποτελεσματικών καταλόγων ελέγχου για να διασφαλιστεί ότι οι αιτήσεις πληρωμής που υποβάλλονται από τους φορείς που διοργανώνουν μαθήματα εξ ονόματος της Ακαδημίας είναι σύμφωνες με τους ισχύοντες διοικητικούς και δημοσιονομικούς κανόνες.

      ΠΡΟΣΩΠΙΚΟ

   5.   Σκοπός:

   Πλήρωση των κενών θέσεων προκειμένου να επιτευχθεί «κανονικό» επίπεδο κενών θέσεων (π.χ. 5 %).

      Απαιτούμενη δράση:

               —

               Έγκριση και εφαρμογή ετήσιων προγραμμάτων πρόσληψης για τα έτη που καλύπτονται από το πολυετές σχέδιο που αναφέρεται στο σημείο 1.

               —

               Έγκριση και εφαρμογή των κατευθυντήριων γραμμών όσον αφορά τις προσλήψεις.

         6.   Σκοπός:

   Ενίσχυση του τμήματος ανθρώπινου δυναμικού.

      Απαιτούμενη δράση:

   Κάλυψη εντός του έτους όλων των θέσεων που είναι σήμερα κενές (ή καλύπτονται από προσωρινό προσωπικό) από έκτακτους υπαλλήλους.

      ΔΗΜΟΣΙΕΣ ΣΥΜΒΑΣΕΙΣ

   7.   Σκοπός:

   Βελτίωση του περιβάλλοντος ελέγχου στον τομέα των δημόσιων συμβάσεων.

      Απαιτούμενη δράση:

               —

               Έγκριση και εφαρμογή εγχειριδίου διαδικασιών για τις δημόσιες συμβάσεις και καταλόγων ελέγχου με στόχο την εξασφάλιση της επιλογής των ενδεδειγμένων διαδικασιών και την ορθή εφαρμογή τους.

               —

               Έγκριση και εφαρμογή ετήσιου σχεδίου «αγοράς αγαθών και υπηρεσιών»

      ΔΙΑΦΟΡΑ

   8.   Σκοπός:

   Οριστικό κλείσιμο του ζητήματος των πιστώσεων που χρησιμοποιήθηκαν για τη χρηματοδότηση ιδιωτικών δαπανών.

      Απαιτούμενη δράση:

   Εκπόνηση τελικής έκθεσης από εξωτερικό ελεγκτή λογαριασμών με τις ακόλουθες πληροφορίες:

               —

               συνολικό ύψος των πιστώσεων που χρησιμοποιήθηκαν για τη χρηματοδότηση ιδιωτικών δαπανών,

               —

               πράγματι ανακτηθέντα ποσά έως σήμερα,

               —

               για τα ποσά που εξακολουθούν να εκκρεμούν, πιθανότητα ανάκτησής τους και χρονοδιάγραμμα.


title: Απόφαση (ΚΕΠΠΑ) 2017/1253 του Συμβουλίου, της 11ης Ιουλίου 2017, για την τροποποίηση της απόφασης 2012/392/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Νίγηρα (EUCAP Sahel Niger)

text:
               12.7.2017

               EL

               Επίσημη Εφημερίδα της Ευρωπαϊκής Ένωσης

               L 179/15

         ΑΠΌΦΑΣΗ (ΚΕΠΠΑ) 2017/1253 ΤΟΥ ΣΥΜΒΟΥΛΊΟΥ
   της 11ης Ιουλίου 2017
   για την τροποποίηση της απόφασης 2012/392/ΚΕΠΠΑ σχετικά με την αποστολή ΚΠΑΑ της Ευρωπαϊκής Ένωσης στο Νίγηρα (EUCAP Sahel Niger)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 16 Ιουλίου 2012 το Συμβούλιο εξέδωσε την απόφαση 2012/392/ΚΕΠΠΑ (1) σχετικά με τη σύσταση αποστολής ΚΠΑΑ της Ευρωπαϊκής Ένωσης στον Νίγηρα (EUCAP Sahel Niger) για την υποστήριξη στην ανάπτυξη ικανοτήτων των φορέων ασφαλείας του Νίγηρα στην καταπολέμηση της τρομοκρατίας και του οργανωμένου εγκλήματος.

               (2)

               Στις 18 Ιουλίου 2016 το Συμβούλιο εξέδωσε την απόφαση (ΚΕΠΠΑ) 2016/1172 (2), η οποία παρατείνει την αποστολή έως τις 15 Ιουλίου 2018 και προβλέπει ποσό δημοσιονομικής αναφοράς ια το διάστημα έως τις 15 Ιουλίου 2017.

               (3)

               Η απόφαση 2012/392/ΚΕΠΠΑ θα πρέπει να τροποποιηθεί ώστε να προβλεφθεί ποσό δημοσιονομικής αναφοράς για την περίοδο από τις 16 Ιουλίου 2017 έως τις 15 Ιουλίου 2018.

               (4)

               H EUCAP Sahel Niger θα διεξαχθεί μέσα σε συνθήκες που ενδέχεται να επιδεινωθούν και να παρεμποδίσουν την υλοποίηση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 13 παράγραφος 1 της απόφασης 2012/392/ΚΕΠΠΑ προστίθεται το ακόλουθο εδάφιο:

      «Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την EUCAP Sahel Niger για την περίοδο από 16 Ιουλίου 2017 έως 15 Ιουλίου 2018 ανέρχεται σε 31 000 000 ευρώ».

   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από τις 16 Ιουλίου 2017.

      Βρυξέλλες, 11 Ιουλίου 2017.

            Για το Συμβούλιο

            Ο Πρόεδρος

         T. TÕNISTE

      (1)  Απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 187 της 17.7.2012, σ. 48).

      (2)  Απόφαση (ΚΕΠΠΑ) 2016/1172 του Συμβουλίου, της 18ης Ιουλίου 2016, για την τροποποίηση της απόφασης 2012/392/ΚΕΠΠΑ για την αποστολή ΚΠΑΑ της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 193 της 19.7.2016, σ. 106).


Avis juridique important

|

32001D0429

2001/429/ΕΚ: Απόφαση της Επιτροπής, της 21ης Μαΐου 2001, για την αναστολή των διαδικασιών εξέτασης σχετικά με τα εμπόδια στο εμπόριο, κατά την έννοια του κανονισμού (ΕΚ) αριθ. 3286/94 του Συμβουλίου, που συνίστανται στις εμπορικές πρακτικές που διατηρούνται από τη Βραζιλία σε σχέση με τις εισαγωγές των κλωστοϋφαντουργικών προϊόντων και της σορβιτόλης [κοινοποιηθείσα υπό τον αριθμό Ε(2001) 1449]

Επίσημη Εφημερίδα αριθ. L 153 της 08/06/2001 σ. 0030 - 0032

Απόφαση της Επιτροπήςτης 21ης Μαΐου 2001για την αναστολή των διαδικασιών εξέτασης σχετικά με τα εμπόδια στο εμπόριο, κατά την έννοια του κανονισμού (ΕΚ) αριθ. 3286/94 του Συμβουλίου, που συνίστανται στις εμπορικές πρακτικές που διατηρούνται από τη Βραζιλία σε σχέση με τις εισαγωγές των κλωστοϋφαντουργικών προϊόντων και της σορβιτόλης[κοινοποιηθείσα υπό τον αριθμό Ε(2001) 1449](2001/429/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 3286/94 του Συμβουλίου, της 22ας Δεκεμβρίου 1994, που καθορίζει τις κοινοτικές διαδικασίες στον τομέα της κοινής εμπορικής πολιτικής προκειμένου να εξασφαλιστεί η άσκηση των δικαιωμάτων της Κοινότητας σύμφωνα με τους διεθνείς εμπορικούς κανόνες, ειδικότερα εκείνους που καθιερώνονται υπό την αιγίδα του Παγκόσμιου Οργανισμού Εμπορίου(1), όπως τροποποιήθηκε από τον κανονισμό (ΕΚ) αριθ. 356/95(2), και ιδίως το άρθρο 11 παράγραφος 2 στοιχείο α),Έπειτα από διαβουλεύσεις με τη συμβουλευτική επιτροπή,Εκτιμώντας τα ακόλουθα:A. ΔΙΑΔΙΚΑΣΤΙΚΟ ΙΣΤΟΡΙΚΟ1. Εξέταση για τις εισαγωγές κλωστοϋφαντουργικών προϊόντων(1) Στις 12 Ιανουαρίου 1998, η Febeltex (Fédération belge du textile) υπέβαλε καταγγελία σύμφωνα με το άρθρο 4 του κανονισμού (EΚ) αριθ. 3286/94 (εφεξής "ο κανονισμός").(2) Η Febeltex ισχυρίστηκε ότι οι κοινοτικές πωλήσεις κλωστοϋφαντουργικών προϊόντων στη Βραζιλία εμποδίζονται από διάφορα εμπόδια στο εμπόριο κατά την έννοια του άρθρου 2 παράγραφος 1 του κανονισμού, δηλαδή "μια πρακτική που υιοθετήθηκε ή που διατηρήθηκε από μια τρίτη χώρα και για την οποία οι διεθνείς εμπορικοί κανόνες καθιερώνουν ένα δικαίωμα δράσης". Τα υποτιθέμενα εμπόδια στο εμπόριο ήταν:- μη αυτόματο σύστημα έκδοσης αδειών της Βραζιλίας για τις εισαγωγές κλωστοϋφαντουργικών προϊόντων σ' αυτήν την χώρα. Ο καταγγέλλων ισχυρίστηκε ότι αυτό το σύστημα δεν ήταν δικαιολογημένο δεδομένου ότι δεν εφάρμοζε μέτρο εμπορικής πολιτικής συμβατό με τον ΠΟΕ,- οι απαιτήσεις της Βραζιλίας για τους όρους πληρωμής των εισαγωγών, λειτούργησαν μέσω ενός "οριζόντιου καθεστώτος" (που εφαρμόζει η Βραζιλία σε όλες τις εισαγωγές), καθώς επίσης και ενός "ειδικού καθεστώτος" (που εφαρμόζει στις εισαγωγές κλωστοϋφαντουργικών προϊόντων),- ένα σχέδιο εφαρμογής ελάχιστων τιμών εισαγωγής. Σύμφωνα με την Febeltex πολλά κλωστοϋφαντουργικά προϊόντα υπόκειντο σε ελάχιστες τιμές εισαγωγής που εισήγαγαν διακρίσεις μέσω των συστημάτων χορήγησης αδειών εισαγωγών και δασμολογητέας αξίας.(3) Η Επιτροπή αποφάσισε ότι η καταγγελία περιείχε επαρκή αποδεικτικά στοιχεία για να δικαιολογηθεί η έναρξη διαδικασίας εξέτασης. Μια αντίστοιχη κοινοποίηση δημοσιεύθηκε στην Επίσημη Εφημερίδα των Ευρωπαϊκών Κοινοτήτων(3).(4) Οι αρχές της Βραζιλίας ενημερώθηκαν για την έναρξη της έρευνας και κλήθηκαν να απαντήσουν σε ερωτηματολόγιο σχετικά με τα υποτιθέμενα εμπόδια στο εμπόριο. Η κυβέρνηση της Βραζιλίας απάντησε και παρείχε στην Επιτροπή τις αιτούμενες πληροφορίες.(5) Η τελική έκθεση σχετικά με τη διαδικασία εξέτασης κυκλοφόρησε στα κράτη μέλη στις 9 Νοεμβρίου 1998 κατά τη συνεδρίαση της συμβουλευτικής επιτροπής.2. Εξέταση για τις εισαγωγές της σορβιτόλης(6) Στις 2 Οκτωβρίου 1998 η Cerestar Holding BV υπέβαλε καταγγελία σύμφωνα με το άρθρο 4 του κανονισμού.(7) Ο καταγγέλλων ισχυρίστηκε ότι οι κοινοτικές πωλήσεις σορβιτόλης στη Βραζιλία εμποδίζονται από διάφορα εμπόδια στο εμπόριο κατά την έννοια του άρθρου 2 παράγραφος 1 του κανονισμού. Τα υποτιθέμενα εμπόδια στο εμπόριο ήταν:- η εισαγωγή το Δεκέμβριο 1997 από την κυβέρνηση της Βραζιλίας (Departamento de Operações de Comercio Exterior) σύμφωνα με την ανακοίνωση Comunicado DΕCΕX αριθ. 20 της 8ης Ιουλίου 1997 μιας μη αυτόματης διαδικασίας έκδοσης αδειών για τη σορβιτόλη κατά παραβίαση των σχετικών διατάξεων της συμφωνίας του ΠΟΕ για τις διαδικασίες χορήγησης αδειών εισαγωγών,- η υποτιθέμενη αυθαίρετη ή/και μη δικαιολογημένη άρνηση (ή ειδάλλως μη χορήγηση) από τις αρχές της Βραζιλίας των αδειών εισαγωγής σε σχέση με όλες τις ποιότητες σορβιτόλης που εισάγονται στη Βραζιλία με ελάχιστη τιμή FOB,- η εφαρμογή των ελάχιστων τιμών μέσω των de facto τιμών αναγωγής που περιλαμβάνονται στο σύστημα δασμολογητέας αξίας.Ο καταγγέλλων ισχυρίστηκε επίσης ότι υπάρχει μια γενική έλλειψη διαφάνειας στο σύστημα χορήγησης αδειών εισαγωγής της Βραζιλίας, που δεν γνωστοποιήθηκε δεόντως στον ΠΟΕ.(8) Η Επιτροπή αποφάσισε ότι η καταγγελία περιείχε επαρκή αποδεικτικά στοιχεία για να δικαιολογηθεί η έναρξη διαδικασίας εξέτασης. Μια αντίστοιχη κοινοποίηση δημοσιεύθηκε στην Επίσημη Εφημερίδα των Ευρωπαϊκών Κοινοτήτων(4).(9) Μετά από παρέμβαση του ιταλού χημικού παραγωγού Lamberti, η διαδικασία εξέτασης επεκτάθηκε για να καλύψει επίσης το Carboxymethylcellulose (CMC), ένα προϊόν που επηρεάστηκε από τον ίδιο εμπορικό περιορισμό.(10) Οι αρχές της Βραζιλίας ενημερώθηκαν για την έναρξη της έρευνας και κλήθηκαν να απαντήσουν σε ερωτηματολόγιο σχετικά με τα υποτιθέμενα εμπόδια στο εμπόριο. Η κυβέρνηση της Βραζιλίας απάντησε και παρείχε στην Επιτροπή τις αιτούμενες πληροφορίες.(11) Η τελική έκθεση σχετικά με τη διαδικασία εξέτασης κυκλοφόρησε στα κράτη μέλη στις 13 Ιουλίου 1999 κατά τη συνεδρίαση της συμβουλευτικής επιτροπής.B. ΣΥΜΠΕΡΑΣΜΑΤΑ ΤΗΣ ΕΡΕΥΝΑΣ(12) Σύμφωνα με τις τελικές εκθέσεις της έρευνας, οι δύο διαδικασίες εξέτασης οδήγησαν στο συμπέρασμα ότι το σύστημα ελάχιστων τιμών της Βραζιλίας φαινόταν ότι παραβίαζε:- το άρθρο XI παράγραφος 1 της ΓΣΔΕ (1994), δεδομένου ότι αποτελεί περιορισμό εκτός από τους δασμούς, φόρους ή άλλες επιβαρύνσεις, που επέρχεται μέσω των αδειών εισαγωγής για τις εισαγωγές οποιουδήποτε προϊόντος εδάφους άλλου συμβαλλόμενου μέρους, χωρίς να υπάρχει αντίστοιχη αιτιολόγηση βάσει του ΠΟΕ,- το άρθρο 4 παράγραφος 2 της συμφωνίας του ΠΟΕ για τη γεωργία, για τον ιδιο λόγο με ανωτέρω (σε σχέση με το εμπόριο σορβιτόλης),- τα άρθρα 2 και 5 της συμφωνίας του ΠΟΕ για τα υγειονομικά και φυτοϋγειονομικά μέτρα, δεδομένου ότι επιβάλλει υγειονομικούς ελέγχους πιο περιοριστικούς για το εμπόριο από ό,τι απαιτείται, οι οποίοι δεν εφαρμόζονται μόνο για την προστασία της ανθρώπινης ζωής ή υγείας (σε σχέση με το εμπόριο σορβιτόλης και CMC).(13) Επιπλέον, το μη αυτόματο σύστημα έκδοσης αδειών εισαγωγής της Βραζιλίας, όπως εφαρμόζεται με μια απαίτηση ελάχιστων τιμών, φαίνεται ότι παραβιάζει επίσης:- τα άρθρα 1, 3 και 5 της συμφωνίας του ΠΟΕ για τις διαδικασίες χορήγησης αδειών εισαγωγής, εφόσον η εφαρμογή του δεν είναι ουδέτερη, η διαχείρισή του δεν γίνεται κατά τρόπο δίκαιο και ισότιμο, έχει πρόσθετες στρεβλωτικές και περιοριστικές εμπορικές συνέπειες για τις εισαγωγές χωρίς να ισχύει οποιοσδήποτε αντίστοιχος περιορισμός βάσει του ΠΟΕ. Επιπλέον, δεδομένου ότι το σύστημα δεν συνδέεται με κάποιο μέτρο, δεν μπορεί να περιοριστεί όσον αφορά το πεδίο και τη διάρκεια του στο μέτρο το οποίο εφαρμόζει. Επιλέον, δεν δημοσιεύεται ο κατάλογος των προϊόντων που υποβάλλονται για μη αυτόματη έκδοση αδειών, και οι αιτήσεις για άδειες εισαγωγής με ελάχιστη τιμή δεν λαμβάνουν επίσημη απάντηση για αρκετούς μήνες,- το άρθρο X παράγραφοι 1 και 3 της ΓΣΔΕ (1994), δεδομένου ότι δεν δημοσιεύεται και δεν αντιμετωπίζεται κατά τρόπο ομοιόμορφο, αμερόληπτο και λογικό.(14) Όσον αφορά τη νομοθεσία της Βραζιλίας για τη δασμολογητέα αξία, φαίνεται ότι η κλίμακα εφαρμογής των τιμών αναγωγής σε συστηματική βάση κατέστησε ασυμβίβαστο τον τρόπο εφαρμογής αυτού του συστήματος με τα άρθρα 1 έως 7 της συμφωνίας για την εφαρμογή του άρθρου VII της Γενικής Συμφωνίας Δασμών και Εμπορίου - ΓΣΔΕ 1994 (η συμφωνία δασμολογητέας αξίας).(15) Οι διαδικασίες εξέτασης επιβεβαίωσαν επίσης ότι οι αμφισβητούμενες πρακτικές της Βραζιλίας είχαν δυσμενείς συνέπειες για το εμπόριο κατά την έννοια του άρθρου 2 παράγραφος 4 και του άρθρου 10 παράγραφος 4 του κανονισμού για τους εμπορικούς φραγμούς (ΚΕΦ), εφόσον εμπόδισαν τις εξαγωγές κλωστοϋφαντουργικών προϊόντων, της σορβιτόλης και του CMC από την Κοινότητα στην αγορά της Βραζιλίας.(16) Μετά την έρευνα για τη Febeltex, η Επιτροπή, με την απόφασή της της 17ης Μαρτίου 1999(5), αποφάσισε να κινήσει μια διαδικασία ρύθμισης των διαφορών στα πλαίσια του ΠΟΕ. Μόλις ολοκληρώθηκε η έρευνα για τη Cerestar, θεωρήθηκε σκόπιμο να ενωθούν οι δύο υποθέσεις σε ενιαία αίτηση για διαβουλεύσεις σχετικά με όλες τις πτυχές του καθεστώτος εισαγωγών της Βραζιλίας που, όπως διαπιστώθηκε, δεν ήταν συμβατό με τον ΠΟΕ. Αυτή η αίτηση υποβλήθηκε με στόχο να ζητηθεί επίσης από τη Βραζιλία να αναθεωρήσει ριζικά τη νομοθεσία και τους κανονισμούς της σχετικά με τις εισαγωγές, σύμφωνα με το άρθρο VIII παράγραφος 2 της ΓΣΔΕ.(17) Αυτές οι διαβουλεύσεις έλαβαν χώρα στις 19 Νοεμβρίου 1999. Με αυτήν την ευκαιρία, ενώ απέρριψε όλους τους ισχυρισμούς σχετικά με τις πρακτικές εφαρμογής ελάχιστων τιμών τόσο σε επίπεδο χορήγησης αδειών εισαγωγής όσο και της δασμολογητέας αξίας, η Βραζιλία αναγνώρισε ότι δεν συμμορφώθηκε με αρκετές από τις υποχρεώσεις της στο πλαίσιο του ΠΟΕ όσον αφορά την κοινοποίηση σε σχέση με το σύστημα χορήγησης αδειών εισαγωγής. Επιπλέον, μετά από αυτές τις διαβουλεύσεις, οι de facto ελάχιστες τιμές δεν εφαρμόστηκαν πλέον στις εισαγωγές CMC και σορβιτόλης και ορισμένα κλωστοϋφαντουργικά προϊόντα αποκλείστηκαν από την απαίτηση μη αυτόματης χορήγησης αδειών.(18) Η Επιτροπή αναγνωρίζει ότι τα εν λόγω συστήματα της Βραζιλίας έχουν υποστεί σημαντικές αλλαγές μετά την υποβολή της καταγγελίας στα πλαίσια του κανονισμού και ότι αυτές οι ουσιαστικές τροποποιήσεις έχουν βελιτώσει τη δυνατότητα του κοινοτικού κλάδου παραγωγής να εισέλθει στην αγορά της Βραζιλίας.(19) Εντούτοις, υπάρχουν ακόμα διάφορες πτυχές των συστημάτων χορήγησης αδειών εισαγωγής και δασμολογητέας αξίας της Βραζιλίας που πρέπει να τροποποιηθούν προκειμένου να συμμορφωθούν πλήρως με τις υποχρεώσεις της Βραζιλίας στα πλαίσια των σχετικών συμφωνιών του ΠΟΕ. Επιπλέον, πρέπει ακόμα να βελτιωθεί η διαφάνεια ολόκληρου του συστήματος εισαγωγών.(20) Η Επιτροπή θεωρεί επομένως ότι θα ήταν σκόπιμο να παρακολουθούνται οι συνέπειες των αλλαγών που επήλθαν στο σύστημα της Βραζιλίας, για μια περίοδο τουλάχιστον έξι μηνών από την ημερομηνία ενάρξεως ισχύος της παρούσας απόφασης. Αυτός ο έλεγχος θα έδινε μια ένδειξη για το αν οι αλλαγές έχουν βελτιώσει σε μόνιμη βάση την κατάσταση όσον αφορά τα εμπόδια στο εμπόριο στη Βραζιλία.(21) Η διαδικασία εξέτασης όσον αφορά τα εμπόδια στο εμπόριο σχετικά με τη χορήγηση αδειών εισαγωγής, τη δασμολογητέα αξία και τις ελάχιστες τιμές εισαγωγής στην αγορά της Ομόσπονδης Δημοκρατίας της Βραζιλίας, πρέπει επομένως να ανασταλεί και η Επιτροπή πρέπει να εποπτεύσει την κατάσταση σύμφωνα με το άρθρο 11 παράγραφος 2 στοιχείο β) του κανονισμού.(22) Θα εκπονηθεί μια έκθεση σχετικά με την επιβολή των σχετικών νόμων και κανονισμών της Βραζιλίας, καλύπτοντας περίοδο έξι μηνών από την ημερομηνία της αναστολής. Βάσει αυτής της έκθεσης, θα προταθεί περαιτέρω δράση, που θα θεωρηθεί ενδεχομένως αναγκαία,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο μόνοΑναστέλλονται οι διαδικασίες εξέτασης σχετικά με τα εμπόδια στο εμπόριο, κατά την έννοια του κανονισμού (ΕΚ) αριθ. 3286/94 του Συμβουλίου, που συνίσταται στις εμπορικές πρακτικές που διατηρούνται από τη Βραζιλία σε σχέση με τις εισαγωγές κλωστοϋφαντουργικών προϊόντων και της σορβιτόλης.Βρυξέλλες, 21 Μαΐου 2001.Για την ΕπιτροπήPascal LamyΜέλος της Επιτροπής(1) ΕΕ L 349 της 31.12.1994, σ. 71.(2) ΕΕ L 41 της 23.2.1995, σ. 3.(3) ΕΕ C 63 της 27.2.1998, σ. 2.(4) ΕΕ C 361 της 24.11.1998, σ. 13.(5) ΕΕ L 86 της 30.3.1999.


title: Απόφαση του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2009 , σχετικά την κινητοποίηση του μέσου ευελιξίας, σύμφωνα με το σημείο 27 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση

text:
               24.12.2009

               EL

               Επίσημη Εφημερίδα της Ευρωπαϊκής Ένωσης

               L 347/29

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 17ης Δεκεμβρίου 2009
   σχετικά την κινητοποίηση του μέσου ευελιξίας, σύμφωνα με το σημείο 27 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση
   (2009/1007/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως την πέμπτη παράγραφο του σημείου 27,
   την πρόταση της Επιτροπής,
   Εκτιμώντας τα ακόλουθα: Αφού εξέτασαν όλες τις δυνατότητες επαναδιάθεσης πιστώσεων εντός της υποδιαίρεσης τομέα 1α, στη συνεδρίαση συνεννόησης της 18ης Νοεμβρίου 2009, τα δύο σκέλη της αρμόδιας για τον προϋπολογισμό αρχής συμφώνησαν να κινητοποιήσουν το μέσο ευελιξίας προκειμένου να συμπληρωθεί η χρηματοδότηση του προϋπολογισμού του 2010, πέραν του ανώτατου ορίου της υποδιαίρεσης τομέα 1α, με:

               —

               120 εκατ. EUR για έργα στον τομέα της ενέργειας στο πλαίσιο του ευρωπαϊκού σχεδίου για την ανάκαμψη της οικονομίας,

               —

               75 εκατ. EUR για τον παροπλισμό του σταθμού πυρηνικής ενέργειας του Κοσλοντούι,

         ΑΠΟΦΑΣΙΖΟΥΝ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2010 χρησιμοποιείται το μέσο ευελιξίας για τη χορήγηση ποσού 195 εκατ. EUR σε πιστώσεις ανάληψης υποχρεώσεων στην υποδιαίρεση τομέα 1α.
   Το εν λόγω ποσό χρησιμοποιείται:

               —

               για να χρηματοδοτηθούν με 120 εκατ. EUR έργα στον τομέα της ενέργειας στο πλαίσιο του ευρωπαϊκού σχεδίου για την ανάκαμψη της οικονομίας,

               —

               για να χρηματοδοτηθεί με 75 εκατ. EUR ο παροπλισμός του σταθμού πυρηνικής ενέργειας του Κοσλοντούι.

         Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 17 Δεκεμβρίου 2009.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         H. LINDBLAD

      (1)  ΕΕ C 139, 14.6.2006, σ. 1.